text: [{"text_idx": "#000004", "text": "Klokkan 17 fer a\u0301rsins steypafinala i\u0301 I\u0301slandi av bakkastokki. Tri\u0301ggir f\u00f8royskir sp\u00e6larar vera allarhelst at si\u0301ggja i\u0301 henni, og spenningur er i\u0301 luftuni.- Hype\u2019i\u00f0 hevur veri\u00f0 \u00f8giligt (awesome) her i\u0301 I\u0301slandi. Haldi man hevur hoyrt ta\u00f0 til seinastu dystirnar hja\u0301 okkum, at a\u0301sko\u00f0arnir hava veri\u00f0 villari enn vanligt.Hetta sigur Gunnar Vatnhamar u\u0301r Vi\u0301kingi Reykjavi\u0301k vi\u00f0 Portalin. Hann hevur sp\u00e6lt i\u0301 I\u0301slandi i\u0301 2023, og ta\u00f0 hevur P\u00e6tur Petersen eisini. Ska\u0301lvi\u0301kingurin vil nu\u0301 vera til til at skriva s\u00f8gu. - Ta\u00f0 er sto\u0301rt fyri fo\u0301lk u\u0301r Akureyri at sleppa at si\u0301ggja KA i\u0301 finaluni fyri fyrstu fer\u00f0 i\u0301 eini 20 a\u0301r. KA hevur ju\u0301 onganti\u0301\u00f0 vunni\u00f0 steypafinaluna, so vit hava m\u00f8guleika at skriva s\u00f8gu, sta\u00f0festir P\u00e6tur.P\u00e6tur og Jo\u0301an Si\u0301mun Edmundsson skulu royna at basa Gunnari og favorittunum u\u0301r h\u00f8vu\u00f0ssta\u00f0num. Vi\u0301kingur fer at gerast i\u0301slendskur meistari - ta\u00f0 er bert spurningur um ti\u0301\u00f0 - og alt hetta er sto\u0301rt fyri Gunnar Vatnhamar.- Tvey steyp er alti\u0301\u00f0 stuttligt at vinna, so sja\u0301lvandi droyma vit um greipuna. Ta\u00f0 er eitt kempi upplivilsi perso\u0301nliga, men fyri felagi so vi\u0301sir ta\u00f0 eisini, hvar Vi\u0301kingur Reykjavi\u0301k eigur at vera, og hvat ta\u00f0 er: Eitt vinnara felag."}, {"text_idx": "#000005", "text": "Gunnar Vatnhamar gj\u00f8rdist steypavinnari vi\u00f0 Vi\u0301kingi i\u0301 fj\u00f8r - h\u00f8vdi\u00f0 kemur undan ovast i\u0301 vinstra horni\u00f0. Hann kann tryggja s\u00e6r tvey gull hei\u00f0ursmerki i\u0301 I\u0301slandi hendan ma\u0301na\u00f0an (Mynd: Sverri Egholm)"}, {"text_idx": "#000006", "text": "Jo\u0301an Si\u0301mun Edmundsson og Gunnar Vatnhamar i\u0301 samtalu i\u0301 samband vi\u00f0 landsli\u00f0svenjing fyrr i\u0301 a\u0301r. I\u0301 dag ver\u00f0a teir mo\u0301tsst\u00f8\u00f0umenn (Mynd: Sverri Egholm)28-a\u0301ra gamli leirvi\u0301kingurin hevur veri\u00f0 vi\u00f0 til at vunni\u00f0 L\u00f8gmanssteypi\u00f0 tri\u0301ggjar fer\u00f0ir og FM tv\u00e6r fer\u00f0ir. Nu\u0301 er ta\u00f0 i\u0301slendskur hei\u00f0ur ta\u00f0 sny\u0301r seg um - mo\u0301ti tveimum landsli\u00f0sli\u00f0fel\u00f8gum og vi\u00f0 go\u0301\u00f0um stu\u00f0li:- Ta\u00f0 er alti\u0301\u00f0 stuttligt at sp\u00e6la i\u0301mo\u0301ti \u00f8\u00f0rum f\u00f8royingum. Men man hevur fyrireika seg akkura\u0301t li\u0301ka sum ein vanligan dyst. Eitt gle\u00f0iligt er, at no\u0301gv fo\u0301lk u\u0301r F\u00f8royum - b\u00e6\u00f0i familju og kenningar - eru komin til I\u0301slands at stu\u00f0la. Ta\u00f0 ger ta\u00f0 bara eyka stuttligt."}, {"text_idx": "#000007", "text": "I\u0301 gja\u0301rkv\u00f8ldi\u00f0 spurdu vit eisini P\u00e6tur Petersen, hv\u00f8nn dyst hann v\u00e6ntar, og hvussu ta\u00f0 ver\u00f0ur at sp\u00e6la mo\u0301ti Gunnari og li\u00f0fel\u00f8gunum:- Ve\u00f0ri\u00f0 ver\u00f0ur ikki av ti\u0301 besta, so vit v\u00e6nta ein fysiskan dyst. Teir eru sto\u0301rir favorittar, men ta\u00f0 leggja vit ikki i\u0301. Ein finala er ein finala, og har kann alt henda. Vit \u00e6tla sja\u0301lvandi at vinna a\u0301 Gunnari og Vi\u0301kingi, sigur P\u00e6tur at enda.Les eisini: F\u00f8royingafinala i\u0301 I\u0301slandi"}, {"text_idx": "#000010", "text": "Kvinnurnar komnar uppa\u0301 pla\u0301ss i\u0301 Ky\u0301pros"}, {"text_idx": "#000014", "text": "Brandur skora\u00f0i si\u0301tt fyrsta ma\u0301l fyri Fredrikstad"}]